Aimo Karvonen

Aimo Jaakko Karvonen (13. kesäkuuta 1928 Saloinen – 11. joulukuuta 2016 Pudasjärvi)Pudasjärven seurakunta, Karvonen Aimo Jaakko, Riekinkankaan hautausmaa, Pudasjärvi, alue C03, viitattu 21.2.2022Kuolinilmoitus; Opettaja Aimo Jaakko Karvonen, Kaleva 18.12.2016; myös Iijokiseutu 21.12.2016 oli suomalainen opettaja ja nuortenkirjailija. Hän julkaisi vuonna 1963 nimellä Sauli Kare tieteisromaanin Taistelu avaruusraketista Valistus-kustantamon Seikkailusarjassa.

Karvonen tuli ylioppilaaksi Raahen yhteislyseosta 1949 ja valmistui opettajaksi Oulun opettajakorkeakoulusta 1954 suorittaen erikoistumisen äidinkieleen ja historiaan Helsingin yliopistossa 1969–1970. Karvonen teki työuransa kansakoulunopettajana Pudasjärven Livon kylän koululla 1954–1988. Karvonen arvosti opettajuutta ja vaati, että hänen omassa kuolinilmoituksessaan mainitaan opettaja. 

Karvonen oli aktiivisesti mukana politiikassa ja tuki entisen Livon koulun oppilaansa Eino Siuruaisen pääsyä eduskuntaan ja maaherraksi. Karvonen oli Pudasjärven kunnanvaltuustossa ja vaikutti siellä uuden koulun ja sillan rakentamiseen Livoon. Aimon aukio Livolla on nimetty hänen mukaansa. Karvonen myötävaikutti postin perustamiseen Iso–Syötteen matkailualueelle.Tarja Tihinen, Syötteen Kulttuuriyhdistys, Atte Särkelä in Memoriam, PUDASjärveläinen Nro 8, julkaistu 25.11.2021, sivu 12Heikki Karvonen, Katri Virtaselle ja muille, Pudasjärvi-lehti nro 45, julkaistu 5.11.2020, sivu 7

Karvosen vanhemmat olivat maanviljelijä Viktor Ferdinand Karvonen ja Aino Helena (o.s. Tervaluoto). Aimo Karvonen oli seitsenlapsisen perheen nuorin. Hänen puolisonsa oli Taimi (o.s. Illikainen; s. 1936). Vanhin Aimo Karvosen lapsista Ari Karvonen on Limingan Taidekoulun rehtori.

 Lähteet 
 Suomen kirjailijat -tietokanta

 Viitteet 

Luokka:Suomalaiset lasten- ja nuortenkirjailijat
Luokka:Suomalaiset tieteiskirjailijat
Luokka:Vuonna 1928 syntyneet
Luokka:Vuonna 2016 kuolleet